Publication: Magyar Közlöny
Issue: MK-2003-144 (Year: 2003, Number: 144)
Era: 1990-2004
Section: (EGT Megállapodás, II. melléklet, XIII. fejezet, 3. bekezdés) és az 1998. évi XXV. törvény az emberi felhasználásra
Paragraph Index: 256

4. Cikk 4.1. Ahol a jelen Megállapodás „Szellemi Tulajdonjogot” említ, azon a Szellemi Tulajdon Világszervezetét létrehozó, 1967. július 14-én, Stockholmban aláírt Egyezmény 2. Cikkében foglaltakat kell érteni. 4.2. A Felek biztosítják a jelen együttmûködési Megállapodás értelmében létrejött munkából fakadó szellemi tulajdonjogok és egyéb szerzett jogok megfelelõ és hatékony védelmét. 2003/144. szám 4.3. A mûszaki információkhoz való hozzáférésre, terjesztésükre és felhasználásukra, valamint a jelen Megállapodásból kifolyólag keletkezõ szellemi tulajdonjogokra vonatkozó speciális rendelkezéseket az ESA szabályainak és eljárásrendjének megfelelõen kell megállapítani. 4.4. A Felek, saját törvényeikkel és rendeleteikkel összhangban, törekedni fognak arra, hogy elõsegítsék a tudományos és technikai információk, adatok és termékek cseréjét, ami a Felek közös érdekét képezi, a jelen Megállapodás alkalmazásához szükséges ûrtudomány, ûrtechnológia és alkalmazás vonatkozásában.

Source: https://magyarkozlony.hu/hivatalos-lapok/5cc956d5e57a5750d453df81711bd76da1210b31/dokumentumok/afafe7b1e05b9d5b984b1ba2e25d77e8611ad750/letoltes